[{"text_idx": "#000001", "text": "No\u0303o Lihato\u0308o\u0308stus ostis va\u0308lja Maag Grupp va\u0308hemusosaluse ja suurendas seela\u0308bi proportsionaalselt teiste seniste omanike osalusi ettevo\u0303ttes."}, {"text_idx": "#000002", "text": "No\u0303o Lihato\u0308o\u0308stuse osanikud otsustasid 14. juunil 2021 peetud u\u0308ldkoosolekul osta tagasi ASi Maag Grupi tu\u0308taru\u0308hingule OU\u0308 Karukoobas kuulunud 29-protsendilise osaluse No\u0303o Lihato\u0308o\u0308stuses. Tehingu hind ja ta\u0308psemad tingimused on poolte kokkuleppel konfidentsiaalsed. Pooled leppisid ka kokku, et ko\u0303ik osanike vahelised varasemad vaidlused ja kohtuasjad lo\u0303petatakse. Tehingut no\u0303ustasid mu\u0308u\u0308ja poolel Advokaadibu\u0308roo Rask ja ostja poolel Advokaadibu\u0308roo TGS Baltic."}, {"text_idx": "#000005", "text": "\u201eTehing ei too kaasa muutusi No\u0303o Lihato\u0308o\u0308stuse igapa\u0308evategevuses. Meie strateegiline visioon on olla eelistatuim lihato\u0308o\u0308stus nii Eestis kui Balti riikides. Samuti soovime tugevdada oma positsiooni Eesti suurima kodumaisel kapitalil po\u0303hineva lihato\u0308o\u0308stusena ja Lo\u0303una-Eesti u\u0308he olulisema to\u0308o\u0308andjana. Ja\u0308tkame pereettevo\u0303ttena, kes soovib rikastada Eesti inimeste toidulauda ehedate ja tervislike lihatoodetega,\u201c lausus No\u0303o Lihato\u0308o\u0308stuse no\u0303ukogu esimees Simmo Kruustu\u0308k."}, {"text_idx": "#000008", "text": "No\u0303o Lihato\u0308o\u0308stus on suurim eestimaisel kapitalil po\u0303hinev lihato\u0308o\u0308stus, mis asub Tartu la\u0308hedal No\u0303os. Ettevo\u0303tte asutati 1992. aastal, mil hakati tootma legendaarset No\u0303o rulaadi. Ta\u0308naseni valmivad No\u0303os maitsvad, kvaliteetsed ja ehtsad lihatooted. Ettevo\u0303tte annab to\u0308o\u0308d ligi 200 inimesele."}, {"text_idx": "#000009", "text": "\u201eEesti maaelu arengukava 2014-2020 u\u0308hise po\u0303llumajanduspoliitika kohase maaelu arengu toetuse meetme 4.2.2 raames investeerime innovaatilisse sulatus- ning viilutusliini. Investeeringu eesma\u0308rgiks on tootmisvo\u0303imsuse suurendamine, sortimendi mitmekesistamine, innovaatiliste lahenduste rakendamine ning toodete kvaliteedi to\u0303stmine.\u201c"}]